text: Sønderjyske overrasker igen
  22 oktober 2011 kl. 15.02
  Sønderjyskes håndboldherrer bliver ved med at imponere. Lørdag slog de overraskende Aalborg Håndbold med 27-26.
  Knap var armene kommet ned efter en tæt fight og et sensationelt uafgjort resultat mod mestrene fra AG København, før Sønderjyske slog til igen.
  Efter at have været bagud 11-13 ved pausen, så fik de 1000 tilskuere i Humlehøjhallen i Sønderborg en del at juble over i anden halveg. 
  Sønderjyske vandt kampen 27-26 og er nu nummer fem i ligaen.
  